Publication: Magyar Közlöny
Issue: MK-2000-64 (Year: 2000, Number: 64)
Era: 1990-2004
Section: Az Egységes Árutovábbítási Eljárásról szóló Egyezmény kihirdetéséről szóló 83/1996. (VI. 14.) Korm. rendelet (a továbbiakban: Tranzit Egyezmény) I. Függelék I. Cím
Paragraph Index: 813

50. rovat: F ŐKÖTELEZETT Ebbe a rovatba az árutovábbítás szabályszerű elintézéséért felelős főkötelezett neve és címe kerül feltüntetésre. Amennyiben az árutovábbítást képviselő közreműködésével kérik, az „által képviselve” szövegrész fölé a képviselő nevét is be kell írni. A rovat bal alsó sarkába az EV kitöltésének helye és ideje, jobb felső sarkába a vámkezelést kérő aláírása, bélyegzőlenyomata kerül. Amennyiben nem magánszemély a főkötelezett, úgy az aláíró nevét és a cégen belüli beosztását olvasható módon fel kell tüntetni. E rovatban vámügynök esetében fel kell tüntetni a vámügynöki igazolvány számát is.

Source: https://magyarkozlony.hu/hivatalos-lapok/63fc842b81df101a2a338fddff88fdaffd339d58/dokumentumok/71864f464d306a3d655dbff967cb35b6aa48fcd0/letoltes